L 52/34
SL
Uradni list Evropske unije
20.2.2023
PRILOGA XI
Afriška konjska kuga DEL 1 POSEBNI POGOJI ZA IZVAJANJE ZAŠČITNEGA CEPLJENJA V NUJNIH PRIMERIH ZA PREPREČEVANJE IN OBVLADOVANJE AFRIŠKE KONJSKE KUGE
1.
Vrsta cepiva, ki ga je treba uporabiti ali prednostno razvrstiti: monovalentna cepiva ali, če monovalentna cepiva niso na voljo, polivalentna cepiva z najmanjšim možnim številom valenc, ki jih odobri pristojni organ. 2.
Velikost območja cepljenja: okuženi obrati, za katere velja odstopanje iz Priloge III k Delegirani uredbi (EU) 2020/687, in obrati v polmeru 20 km okoli okuženih obratov (na zaščitnem območju).
Območje cepljenja lahko zajema celotno zaščitno območje.
Na ogroženem območju je prepovedano vsakršno cepljenje. 3.
Velikost območja okoli območja cepljenja: ni posebnih pogojev. 4.
Minimalna precepljenost: ni posebnih pogojev. 5.
Ciljne živali/vrste: vsi enoprsti kopitarji na območju cepljenja v skladu z navodili proizvajalca cepiva/dovoljenja za promet.
DEL 2 POSEBNI POGOJI ZA OKREPLJENO KLINIČNO IN LABORATORIJSKO SPREMLJANJE, KI GA JE TREBA IZVAJATI NA OBMOČJIH CEPLJENJA IN OBMOČJIH OKOLI OBMOČIJ CEPLJENJA MED ZAŠČITNIM CEPLJENJEM V NUJNIH PRIMERIH ZA PREPREČEVANJE IN OBVLADOVANJE AFRIŠKE KONJSKE KUGE
Klinično in laboratorijsko spremljanje se izvaja na območju cepljenja.
To spremljanje vključuje vsaj: 1. klinični pregled enoprstih kopitarjev vsakih 3 do 7 dni ali vsak dan v primeru resnih kliničnih primerov, saj je take primere morda treba evtanazirati zaradi dobrobiti živali; 2. laboratorijsko spremljanje enoprstih kopitarjev (testiranje je treba opraviti na vzorcih, odvzetih v razmiku 3 do 7 dni, kar je najkrajši čas, potreben za zajetje najkrajšega inkubacijskega obdobja, po katerem je lahko test okužene živali pozitiven), diagnostični protokol pa se določi v skladu z uporabljenim cepivom (serološko spremljanje, če se uporabi cepivo DIVA, ali virološko spremljanje).
Spremljanje je potrebno za odkrivanje tipov virusa afriške konjske kuge, ki krožijo, da se zagotovi vključitev vseh serotipov, ki krožijo, v uradni načrt cepljenja; 3. spremljanje živali iz rodu Culicoides.
DEL 3 POSEBNI POGOJI ZA PREPOVED PREMIKOV ŽIVALI IN PROIZVODOV TER ZA ODOBRITEV ODSTOPANJA V SKLADU S ČLENOM 13 NA OBMOČJU CEPLJENJA, KJER SE IZVAJA ZAŠČITNO CEPLJENJE V NUJNIH PRIMERIH ZA PREPREČEVANJE IN OBVLADOVANJE AFRIŠKE KONJSKE KUGE
1.
Živali in proizvodi, za katere velja prepoved premikov Enoprsti kopitarji in njihov zarodni material z območja cepljenja do konca obdobja obnovitve zdravstvenega statusa. 2.
Zarodni material, za katerega velja prepoved odvzema: ni pridržkov.